**Әрбір қарым-қатынастағы маңызды сөздер**

***«Сондықтан сауығып кету үшін, жасаған күнәларыңды бір-біріңе айтып мойындап, бір-бірің үшін сиыныңдар! Әділ адамдардың Құдайға сиынуларының күші орасан зор.»
(Жақыптың хаты 5:16)***

Қашан соңғы рет біреуге: «Мені кешірші» деп айтқан едіңіз? Бізге бала кезімізден бастап кешірім сұраудың маңызын үйретеді. Бұл белгілі бір қателік жасағаныңызды мойындап, бұдан былай сол қателікті істемеуге уәде беру дегенді білдіреді. Кешірім сұрау біздің үйренуімізге, өсуімізге және басқалармен тату болуға көмектеседі. Бірақ көбіне адамдар кешірім сұрауға асықпайды.

Мария есімді әйелдің ұлы Джошуа онымен 14 жыл сөйлеспеген екен. Қарым-қатынастары бұзылған ата-аналар мен балаларға көмектесетін психолог кешірім сұрау туралы былай дейді: "Кешірім сұрау, басқалардың сезімін түсіну және жауапкершілікті өз мойнына алу - әлсіздіктің емес, кішіпейілділік пен күштің белгісі. Бұл балаңызға: «Иә, мүмкін, сенікі дұрыс шығар. Мүмкін мен сені тәрбиелегенімде немесе сенімен қалай сөйлесетінімде шынымен маңызды нәрсені жіберіп алған шығармын. Кел, бұл мәселені бірге қарастырып, соны түсініп, түзету үшін бірге жұмыс істейік!» деп айта алуға қабілетті болу.»

Біз кішіпейіл болып, басқаларды тыңдауға, қателіктерімізден өзімізге сабақ алуға және біреуді ренжіткен кезде кешірім айтуға дайын болғанда, біз өз әлсіздіктерімізді жеңе аламыз. Біздің мақсатымыз кемелді болу емес, өйткені біз бұл мүмкін емес екенін білеміз. Оның орнына біздің мақсатымыз күшті кішіпейілділікке ие болу – әрдайым үйренуге дайын, кешірім сұрайтын және сүйіспеншілігін арттыра беретін адамдар болу!

Киелі кітаптың Жақып кітабында былай делінген: “Сондықтан сауығып кету үшін, жасаған күнәларыңды бір-біріңе айтып мойындап, бір-бірің үшін сиыныңдар! Әділ адамдардың Құдайға сиынуларының күші орасан зор.” (Жақып 5:16). Сіз өз өміріңіздегі адамдардан қалай кешірім сұрау керектігін білесіз бе?